**Әкем, анам және мен – спорттық отбасы.**

Ақпан айының басында балабақшаның «Еркетай» ересектер тобында ата-аналармен бірлескен «Әкем, анам және мен – спорттық отбасы» атты қысқы спорттық жарыс өткізілді. Жарысқа алты отбасы: Исабаевтар, Оспановтар, Ерболат, Дидарбек, Фатхудиновтар, Еркеновтар қатысты. Тәрбиеші Тілеген Айгүл әртүрлі эстафеталық жарыстар, спорттық ойындар, жаттығуларды қамтитын, Қоян және Аққаланы қатыстырып қызықты сценарий арқылы есте қалатын отбасылық жарыс ұйымдастырды. Іс-шараның соңында түрлі номинациялар бойынша мадақтамалар табыс етіліп, ата-аналар балалармен бірге ыстық бауырсақпен шай ішті. Көңілді жарысқа ата-аналар өз ризашылықтарын білдірді.

 

 

 